Forsikringsselskaberne har ifølge Arbejdsskadesikringsloven pligt til at dække udgifter til sygebehandling, genoptræning og hjælpemidler, hvis det er nødvendigt for, at den tilskadekomne kan få det bedre. \r Herudover yder mange selskaber en ekstra, individuelt tilpasset indsats, som altid aftales med den tilskadekomne i den konkrete situation. Der kan fx være tale om, at selskaberne: \r   \r \r Tildeler den tilskadekomne en fast kontaktperson, som har indgående kendskab til den tilskadekomnes situation \r Deltager i møder med kommunen og/eller arbejdspladsen for at bygge bro mellem de forskellige dele af systemet \r Dækker udgifter til medicin, akupunktur, psykologsamtaler og lignende, der ligger ud over, hvad selskaberne skal dække ifølge loven. \r \r   \r Den ekstra indsats er typisk forankret i en bestemt afdeling i selskabet, som kun har fokus på at hjælpe de tilskadekomne med at fastholde tilknytningen til arbejdsmarkedet. Det er typisk socialrådgivere, sygeplejersker og jurister, der arbejder med selskabernes fastholdelsesindsatser.